Τροποποιημένη πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης στον τομέα των βιομηχανικών τεχνολογικών και υλικών (1994-1998) (94/C 262/04) (Κείμενο που παρουσιάζει ενδιαφέρον για τον ΕΟΧ) COM(94) 243 τελικό - 94/0082 (CNS)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 6 Ιουνίου 1994)

Η πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης στον τομέα των βιομηχανικών τεχνολογικών και υλικών (1994-1998) [COM(94) 68 τελικό - 94/0082 (CNS)] τροποποιείται ως εξής:

Τέταρτη αιτιολογική σκέψη

ότι, σύμφωνα με το άρθρο 130Θ παράγραφος 3 πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι τα οριστικά ποσά καθορίζονται από την αρμόδια για τον προϋπολογισμό αρχή ανάλογα με τη διαθεσιμότητα των πόρων των δημοσιονομικών προοπτικών και τη σχετική προτεραιότητα, η οποία αποδίδεται στον τομέα που αποτελεί αντικείμενο του παρόντος προγράμματος εντός της πρώτης δράσης του τετάρτου προγράμματος-πλαισίου 7

Αιτιολογική σκέψη 5α

(νέα)

εκτιμώντας ότι η αύξηση του γενικού ανωτάτου ποσού του προγράμματος-πλαισίου θα εξαρτηθεί συγκεκριμένα από την αξιολόγηση της κατάστασης προόδου της εφαρμογής του, ότι η πρόοδος του παρόντος προγράμματος δεν θα κριθεί ικανοποιητική παρά μόνο εφόσον οι πρώτες αναλήψεις πιστώσεων πραγματοποιηθούν εντός ευλόγου προθεσμίας μετά την έγκρισή του, καθώς και ότι η προθεσμία αυτή δεν θα μπορεί να υπερβαίνει σε καμία περίπτωση τους δώδεκα μήνες 7

Αιτιολογική σκέψη 6α

(νέα)

εκτιμώντας ότι κάθε δράση που πρόκειται να στηρίζει σε νέες τεχνολογικές βάσεις την ανάπτυξη της ευρωπαϊκής βιομηχανίας πρέπει να ξεκινάει από επαρκείς γνώσεις της τεχνολογικής ζήτησης στους διαφόρους τομείς που συνιστούν τον ευρωπαϊκό βιομηχανικό ιστό, συμπεριλαμβάνοντας ολόκληρο το φάσμα των επιστημονικών και τεχνικών δυνατοτήτων και τα αντίστοιχα επίπεδα ανταγωνιστικότητας 7 ότι οι γνώσεις αυτές είναι ιδιαίτερα αναγκαίες για να δοθεί προτεραιότητα στις τεχνολογίες γενικού περιεχομένου με ευρεία διάδοση μεταξύ των τομέων 7

Αιτιολογική σκέψη 10α

(νέα)

ότι οι προσπάθειες της Επιτροπής προκειμένου να απλουστευθούν και να επιταχυνθούν οι διαδικασίες υποβολής υποψηφιοτήτων και επιλογήςκαι προκειμένου να καταστούν περισσότερο διαφανείς, πρέπει να συνεχιστούν με στόχο τη διευκόλυνση της εφαρμογής του προγράμματος και των ενεργειών που πρέπει να αναλάβουν οι επιχειρήσεις, κυρίως οι ΜΜΕ, τα ερευνητικά κέντρα και τα πανεπιστήμια για να συμμετάσχουν στην κοινοτική δράση Ε & ΤΑ.

Δέκατη έβδομη αιτιολογική σκέψη

ότι πρέπει να εκιτμηθούν οι οικονομικές και κοινωνικές επιπτώσεις και ιδιαίτερα οι συνέπειες για την απασχόληση των δραστηριοτήτων που θα καλύψει το παρόν πρόγραμμα 7 πρέπει επίσης να εκτιμηθούν οι πιθανοί τεχνολογικοί κίνδυνοι των δραστηριοτήτων αυτών 7

Άρθρο 2 παράγραφος 1

1. Το ποσό που κρίνεται αναγκαίο για την εκτέλεση του προγράμματος ανέρχεται σε 1 623 εκατομμύρια Ecu, συμπεριλαμβανομένου ανωτάτου ποσοστού 5,08 % για τις δαπάνες προσωπικού και διοικητικής λειτουργίας.

Οι πρώτες αναλήψεις πιστώσεων πραγματοποιούνται εντός μεγίστης προθεσμίας δώδεκα μηνών από την έγκριση του προγράμματος, εκτός εάν η υπέρβαση της εν λόγω προθεσμίας είναι δεόντως αιτιολογημένη.

Άρθρο 2 παράγραφος 4

4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σύμφωνα με τη διαθεσιμότητα των πιστώσεων των δημοσιονομικών προοπτικών και σύμφωνα με τις επιστημονικές και τεχνολογικές προτεραιότητες που έχουν καθοριστεί από το τέταρτο πρόγραμμα-πλαίσιο.

ΠΑΡΑΡΤΗΜΑ I

Πεδίο 2, σημείο 2, προτεινόμενες δραστηριότητες πρώτη πρόταση

Οι ερευνητικές δραστηριότητες πρέπει να βασιστούν στη διάρκεια ζωής των προϊόντων με σκοπό την κινητοποίηση των καλύτερων και καταλληλότερων μέσων για την εξασφάλιση της διατήρησης των πόρων και την ικανοποίηση των απαιτήσεων των καταναλωτών, για την παραγωγή προϊόντων ποιότητας με εύλογο κόστος και για την ανάληψη των ευθυνών προστασίας του φυσικού και κοινωνικού περιβάλλοντος, ιδιαίτερα όσον αφορά την απασχόληση και έναντι των πλέον στερημένων στρωμάτων της κοινωνίας.

Τομέας 2.3 μοναδική παράγραφος

Η αναζήτηση βελτιωμένων ιδιοτήτων στα θέματα της αξιοπιστίας, της ασφάλειας, της υγείας και της αποδοτικότητας είναι οπωσδήποτε αλληλένδετη με την αύξουσα ανάγκη καλύτερης κατανόησης της συμπεριφοράς των υλικών, των δομικών μερών και των προϊόντων. Το θέμα αυτό, που κατά το παρελθόν έχει τύχει μακράς μελέτης, είναι πάντα ζωτικής σημασίας υπό το πρίσμα των οικονομικών, κοινωνικών και περιβαλλοντικών προκλήσεων. Η έρευνα, θα πρέπει να στραφεί στα εξής ζητήματα:

Πεδίο 3.1 πρώτη περίπτωση

- ανάπτυξη εργαλείων σχεδιασμού και συστημάτων υποστήριξης για τον καθορισμό της σύνθεσης και του σχεδιασμού των οχημάτων, και των τμημάτων τους, των εξοπλισμών, υποσυστημάτων και διεπαφών, έτσι ώστε να λαμβάνονται γρήγορα και εύκολα υπόψη οι ανάγκες των χρηστών και οι προδιαγραφές για τα προϊόντα.